Kasisoze Singene Kuhulumende Womanyano Izikhalazo Zethu Zingalungisiswanga: MDC-T
Ibandla leli lithi nxa kungalungisiswanga udaba lokwabiwa kwengatsha ezimqoka zedale lecabinet, osibalukhulu bezabelo lokunye okumqoka 
IceleleMDC elikhokhelwa nguMnu Morgan Tsvangirai lazise lamuhla ukuthi kalisoze lingene kuhulumende womanyano lebandla leZanu PF nxa izikhalazo zalo zonke zingalungisiswanga. Ugatsha lwalelibandla olwenational Executive luhlangene lamuhla eHarare lwanquma ukuthi iMDC izangena kuphela kuluhulumende nxa uMongamneli Mugabe engavuma ukuthi likhokhele ezinye zengatsha ezimqoka kuhulumende womanyano. UTsvangirai ngokwakhe kaphathekanga kulumhlangano ngoba ebikwa ephandle kwelizwe njalo umhlangano walamuhla ubukhokhelwa ngumsekeli wakhe uNkosazana Thokozani Khupe. Ekhuluma lentatheli ngemva kwalumhlangano, uNkosazana Khupe uveze ukuthi icele lakhe selivumbulule ubufakazi bokuthiuhulumende weZanu PF ulohlelo lokubulala inkokheli yalo. Yena uhulumendewethesa lelibandla umlandu wokifundisa amalunga alo ukusebenzisa izikhaliphandle kwelizwe. Kudaba lwezikhundla zecabinetibandla leMDC lithi ngaphandle kokuthi ibandla leZanu PF livume ukuthiizikhundla zedale lecabinet ezimqoka zabiwe ngokulinganayo, kalisoze lingenekuhulumende womanyano. Ligcizelele njalo ukuthi kulengatsha ezilitshumiezilokhu zihlupha hatshi olwe home affairs kuphela njengokutsho kweSadc leZanu PF. Ngalokhu, abazi ngokwenzakalayo batshele iStudio 7 ukuthi uMongameli Mugabeuzaqhubekela phambili abumbe uhulumende wakhe kunsukwana ezilandelayo. Bathinjalo uMugabe uzakhetha amalunga akhe alitshumi lanhlanu azathatha izikhundlakucabinet etshiye lezo ezimele zithathwe yiMDC phansi kwesivumelwanosikahulumende womanyano zingelabantu. UMongameli Mugabe ubikwa ezakupha iMDC isikhathiesithize ukuthi ikhethe amalunga ayo azathatha lezi zikhundla. Singedlula lesosikhathi, uMugabe ubikwa ezaqhubekela phambili ekhethe amalunga ebandla lakheathathe izikhundla ebezimele ziye kuMDC. Ibandla leZanu PF lisole inyatheloelithethwe yiMDC kaTsvangirai leli, kuthi umkhokheli welinye lamacele eMDC uMnu Arthur Mutambara utshele iStudio 7 ukuthi uMugabe loTsvangirai kumelebekhulumisane kulungisiswe udaba lolu. UMnu Sam Sipepa Nkomo, oyisiphathamandla seMDC kaTsvangirai obesemhlanganweni walamuhla uchasisele uNtungamili Nkomo weStudio 7 ngezizatho zenyatheloelithethwe libandla lakhe. Ngakwelinye icele, ingcwethiecubungula ezombusazwe uMnu George Mkhwanazi uthi inyathelo elithethwe licele likaTsvangirai lihle kakhulu.